CELEX: C2005/155/39
Language: sl
Date: 2005-06-25 00:00:00
Title: Sklep Sodišča prve stopnje z dne 10. marca 2005 v zadevi T-288/00, Gardena Hotels S.r.l. in drugi proti Komisiji Evropskih skupnosti (Državne pomoči — Odločba Komisije, s katero je ugotovila nezdružljivost shem nezakonitih pomoči s skupnim trgom in naložila izterjavo nezdružljivih pomoči — Izključitev nacionalnega postopka izterjave — Ničnostna tožba — Pomanjkanje pravnega interesa — Nedopustnost)

25.6.2005   
            
            
               SL
            
            
               Uradni list Evropske unije
            
            
               C 155/20
            
         
      SKLEP SODIŠČA PRVE STOPNJE
   
   z dne 10. marca 2005
   v zadevi T-288/00, Gardena Hotels S.r.l. in drugi proti Komisiji Evropskih skupnosti (1)
   
   (Državne pomoči - Odločba Komisije, s katero je ugotovila nezdružljivost shem nezakonitih pomoči s skupnim trgom in naložila izterjavo nezdružljivih pomoči - Izključitev nacionalnega postopka izterjave - Ničnostna tožba - Pomanjkanje pravnega interesa - Nedopustnost)
   (2005/C 155/39)
   Jezik postopka: italijanščina
   V zadevi T-288/00, Gardena Hotels S.r.l., Principessa S.r.l. in Comitato Venezia Vuole Vivere, s sedežem v Benetkah (Italija), ki jih zastopa A. Bianchini, avocat, z naslovom za vročanje v Luxembourgu, proti Komisiji Evropskih skupnosti (zastopnik: V. Di Bucci skupaj z A. Dal Ferro, avocat, z naslovom za vročanje v Luxembourgu), zaradi predloga za razglasitev ničnosti Odločbe Komisije 2000/394/ES z dne 25. novembra 1999 o ukrepih pomoči za podjetja, ki se nahajajo na ozemlju Benetk in Chioggie, predvidenih z zakonoma št. 30/1997 in št. 206/1995 o uvedbi zmanjšanja socialnih bremen (UL 2000, L 150, str. 50), je Sodišče prve stopnje (drugi razširjeni senat), v sestavi J. Pirrung, predsednik, A. W. H. Meij, N. J. Forwood, sodnika, I Pelikánová, sodnica, S Papasavvas, sodnik; sodni tajnik: H. Jung, dne 10. marca 2005 razglasilo sklep, katerega izrek se glasi:
   
               1)
            
            
               Tožba v zadevi T-288/00 se delno zavrže kot nedopustna v delu, ki sta jo vložili družbi Gardena Hotels S.r.l. in Comitato Venezia Vuole Vivere.
            
         
               2)
            
            
               Gardena Hotels S.r.l. nosi svoje stroške.
            
         
               3)
            
            
               Comitato Venezia Vuole Vivere nosi svoje stroške in stroške, ki jih je Komisija priglasila v zvezi z delom tožbe, ki jo je vložila Comitato Venezia Vuole Vivere.
            
         
               4)
            
            
               Komisija nosi do sedaj priglašene stroške v zvezi z delom tožbe, ki jo je vložila Gardena Hotels S.r.l.
            
         
               5)
            
            
               Odločitev o preostalih stroških se pridrži.
            
         
      (1)  UL C 372, 23.12.2000.